Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 930/11/8811	Trebišov, 23.4.2012
EEČ : 2-69-138-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Dňa 05.04.2011 uzatvoril v obci XXXXX so spoločnosťou Pohotovosť, s. r. o., XXXXX, Pribinova 25, zmluvu o úvere č. 901000271 s úmyslom nesplácať úver a prevzal finančnú hotovosť vo výške 700,- €, ktorú sa zaviazal splácať v 12 mesačných splátkach po 115,- € s príslušným poplatkom vo výške 680,- €, t. j. celkovo vrátiť sumu vo výške 1.380,- €, avšak doposiaľ neuhradil ani jednu splátku, čím pre spoločnosť Pohotovosť s.r.o., XXXXX spôsobil škodu vo výške 1.380,- €. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Uhradiť počas skúšobnej doby škodu vo výške 1.230,- €.
Odôvodnenie:
Uznesením policajta Obvodného oddelenia PZ v Strede nad Bodrogom, pod  sp.zn. ORP-1388/SB-TV-2011 z 14.012.2011 bolo začaté trestné stíhanie a následne dňa 13.02.2012  vznesené obvinenie XXXXX za  prečin podvodu podľa § 221 ods. 1 Tr. zák. tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasí a boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal, s poškodenou stranou uzatvoril novú dohodu o splácaní dlhu, kde časť vo výške 150,- € už poškodenej strane uhradil a zvyšnú časť je povinný uhradiť vo výške 1.230,- €, počas skúšobnej doby.  

Ak obvinený v priebehu skúšobnej doby povedie riadny život a uhradí poškodenej strane škodu, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní bude pokračovať. 

Vzhľadom na osobu páchateľa s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor